Source: http://docplayer.hu/8995342-A-banco-primus-magyarorszagi-fioktelep-kolcsonnyujtasi-uzletszabalyzata.html
Timestamp: 2018-05-21 15:40:14
Document Index: 25860197

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

1 A Banco Primus Magyarországi Fióktelep Kölcsönnyújtási Üzletszabályzata A Banco Primus Fióktelep Magyarország (székhelye: 1134 Budapest, Váci út 33., Magyarország a továbbiakban: BP vagy Hitelező), melyet a Fővárosi Bíróság, mint Cégbíróság Cg ) cégjegyzékszámon tart nyilván, a hitelintézetekről és pénzügyi vállalkozásokról szóló évi CXII. törvény (a továbbiakban: Hpt.) 3/A. alapján a Banco Primus S.A (székhelye: Quinta da Fonte, Edificio D. João I, 1º andar, Paço de Arcos, Oeiras, Portugália amelyet a Conservatoria do Registo Comercial de Cascais Hatóság tart nyilván; tevékenységi engedély száma: 17910) bejegyzett magyarországi fióktelepeként az évi CXXXII. törvény szerint működik, és a portugál, illetőleg a magyar felügyeleti hatóságnál tett bejelentés alapján egyéb monetáris közvetítés (főtevékenység), pénzügyi lízing, és biztosítási ügynöki, brókeri tevékenység végzésére jogosult a Pénzügyi Szervezetek Állami Felügyelete október 19-én kelt tudomásulvételi levele alapján. ÁLTALÁNOS SZABÁLYOK 1. A Kölcsönnyújtási Üzletszabályzat hatálya A Kölcsönnyújtási Üzletszabályzat (továbbiakban: Üzletszabályzat) magában foglalja az általános szerződési feltételeket valamennyi olyan jogügylet tekintetében, amely a BP és Ügyfelei között jön létre a BP engedélyezett tevékenysége, azaz a kölcsönnyújtás körében (a továbbiakban Kölcsönszerződés(ek) vagy Szerződés(ek)). Ezek rendelkezései jogilag kötelezik mind a BP-t, mind az Ügyfelet, kivéve, ha a Szerződő Felek a Kölcsönszerződésben másként rendelkeznek. 2. Ügyfelek A BP a megfelelő okmánnyal rendelkező Európai Uniós állampolgár természetes személyekkel az egyéni vállalkozókat is beleértve, valamint a Magyarországon létrejött vagy nyilvántartásba vett jogi személyekkel, jogi személyiség nélküli gazdasági társaságokkal és egyéb szervezetekkel köt Szerződéseket. 3. Az Üzletszabályzat elfogadása az Ügyfél által Az Üzletszabályzat nyilvános, így bármely személy által megtekinthető és megismerhető. A BP az Üzletszabályzatot az ügyfélforgalom lebonyolítására szolgáló helyiségeiben kifüggeszti, és ingyenes példányt biztosít belőle az Ügyfelek számára. Az Üzletszabályzat a következő honlapról is letölthető: továbbá az Ügyfél rendelkezésére áll a finanszírozott gépjárművet értékesítő kereskedőnél is. Az Üzletszabályzat a Szerződés elválaszthatatlan részét képezi; az Ügyfél az Üzletszabályzat átvételét, tudomásulvételét és elfogadását a Szerződés aláírásával erősíti meg. 4. Az Üzletszabályzat módosítása 4.1 A BP egyoldalúan módosíthatja Üzletszabályzat kamatot, díjat, vagy költséget érintő rendelkezéseit, különösen a pénzügyi piac, a jogszabályi, hatósági vagy adminisztrációs előírások vagy a BP üzletpolitikájának változása következtében (pl.: az irányadó kamatok ugrásszerű változása, monetáris rendszer változása, stb.). A módosítás kedvezőtlenül is érintheti az Ügyfelet. A BP a módosított Üzletszabályzatot, amennyiben az a kamatot, díjat, vagy költséget érintő, egyoldalú, az Ügyfél számára kedvezőtlen módosítást referencia kamatlábhoz kötött kamat módosítása kivételével tartalmaz, annak hatálybalépése előtt 60 nappal köteles hirdetményben közzétenni és kifüggeszteni az ügyfélforgalom lebonyolítására szolgáló helyiségeiben valamint közzétenni a honlapján. BP köteles a módosításról és a törlesztőrészlet ebből adódó változásáról az érintett ügyfeleket legkésőbb a módosítás hatálybalépését hatvan nappal megelőzően postai úton, vagy - amennyiben erre az Ügyfél felhatalmazta a BP-t - útján értesíteni. Az alábbi 4.2 alpontra is figyelemmel, a módosítás valamennyi hatályos Kölcsönszerződésre kihat. 4.2 Amennyiben a 4.1. pont szerinti módosítás az Ügyfélre nézve kedvezőtlen, az Ügyfél jogosult a Kölcsönszerződést, a módosított Üzletszabályzat hatálybalépése előtt, a BP-hez megküldött egyoldalú írásbeli nyilatkozattal azonnali hatállyal felmondani. Ennek következtében a már esedékessé vált törlesztőrészletek, a még el nem számolt kamat- és árfolyam különbözet, az esedékessé vált késedelmi kamat, valamint a fennmaradó tőkeösszeg azonnal esedékessé válik, és azt az Ügyfél egyösszegben köteles megfizetni. Amennyiben az Ügyfél nem él az Üzletszabályzat hatálybalépéséig a felmondás jogával, úgy a BP a módosított Üzletszabályzatot az Ügyfél által elfogadottnak tekinti. ÁLTALÁNOS SZABÁLYOK 5. Együttműködési kötelezettség A BP és az Ügyfél az egymással létesített üzleti kapcsolataikban egymás érdekeinek szem előtt tartásával, kölcsönös együttműködésre kötelesek. A Szerződő Felek haladéktalanul értesítik egymást az adott üzlet szempontjából lényeges minden körülményről, azok változásáról, illetve késedelem nélkül felhívják egymás figyelmét az esetleges tévedésekre, mulasztásokra. Abban az esetben, ha a BP-től vagy Ügynökétől várt bármely információ, értesítés vagy nyugta nem, vagy nem időben érkezik meg, az Ügyfél az átvétel várt időpontjától számított 15 napon belül köteles tájékoztatni a BP-t. A BP-t semmilyen felelősség nem terheli azért a kárért, amely az Ügyféltől a fentiek szerint megkövetelt tájékoztatás elmulasztásából ered. 6. Felelősség A BP üzleti tevékenysége során az általában elvárható gondossággal és körültekintéssel, az Ügyfél érdekeinek figyelembevételével köteles eljárni. A BP nem felel az olyan károkért, amelyek erőhatalom (vis maior), hatósági rendelkezés, szükséges hatósági engedély megtagadása, vagy késedelmes megadása folytán következnek be, kivéve, ha a kár vagy a felelősség a BP szándékos vagy súlyosan gondatlan magatartásának következménye. A BP - a jogszabályban meghatározott eseteken kívül - nem felel az Ügyfél szerződésszegéséért, illetve harmadik személy által az Ügyfélnek okozott kárért. 7. A gépjármű kiválasztása és megrendelése Az Ügyfél a Szerződés hatálybalépését megelőzően adásvételi szerződést köt (megrendelést ír alá) a gépjármű - Ügyfél által megfelelő gondossággal kiválasztott - szállítójával vagy a szállító képviseletében eljáró teljesítési segéddel (a továbbiakban: Szállító), amelyben a gépjármű vételára, regisztrációs adójának összege, szállítási feltételei, felszereltsége, műszaki és egyéb jellemzői, a szavatossági és jótállási feltételek, továbbá minden, a gépjármű adásvételére vonatkozó lényeges feltétel rögzítésre kerül. Az adásvételi szerződés (megrendelés) hiányos, vagy az Ügyfél számára előnytelen feltételekkel való megkötésének (aláírásának), illetve a megkötés (aláírás) elmulasztásának következményei az Ügyfelet terhelik. 8. A gépjármű tulajdonjoga A gépjármű tulajdonjoga az adásvételi szerződés hatálybalépésétől, illetve a jármű átvételétől kezdve az Ügyfelet illeti. A gépjármű a kölcsön fedezetét képezi. Az Ügyfél visel minden, a gépjárművel, illetve annak megvásárlásával kapcsolatos fennálló vagy a jövőben felmerülő adót, illetéket, költséget, vagy díjat, beleértve a tulajdonszerzési illetéket, az eredetiségvizsgálat elvégeztetésével, valamint a törzskönyv (a továbbiakban: Törzskönyv) és a forgalmi engedély (a továbbiakban: Forgalmi Engedély) kiállításával felmerülő költséget is. A gépjármű Törzskönyvét a BP-nak kell megküldeni, azt kizárólag a BP jogosult átvenni, és a Szerződés maradéktalan teljesüléséig őrizni a gépjárműre vonatkozó vételi jog, valamint elidegenítési és terhelési tilalom jogosultjaként. Amennyiben a finanszírozott gépjármű Törzskönyvét az Ügyfél részére kézbesítenék, az Ügyfél köteles azt haladéktalanul átadni a BP-nek. Amennyiben a Szerződés futamideje alatt a Forgalmi Engedély pótlásra, cserére szorulna, az Ügyfél köteles haladéktalanul gondoskodni a BP 9. pont szerinti jogainak az illetékes okmányiroda (a továbbiakban: Okmányiroda) által a BM gépjármű-nyilvántartásába történő bejegyzéséről, illetve az új Forgalmi Engedélynek a BP részére történő bemutatásáról. 9. A gépjármű átvétele Az Ügyfél a gépjárművet a Szállítótól akkor jogosult átvenni, ha az alábbi előfeltételek mindegyike teljesült: - az Ügyfél a vételárból az önrészt, valamint a Szerződés szerint a kölcsön folyósítását megelőzően esedékes valamennyi díjat és költséget a Szállítónak vagy a BP-nek megfizette; - a Szállító a gépjármű vételárát és a regisztrációs adót hiánytalanul megkapta; - a gépjármű Forgalmi Engedélyében az Ügyfél tulajdonosként feltüntetésre került; - a BP vételi jogának, valamint az elidegenítés és terhelés tilalomnak a BM gépjárműnyilvántartásba történő bejegyzése, valamint a Törzskönyvnek a BP részére történő kiadása iránt az Okmányirodához benyújtott kérelem másolata a BP-hez benyújtásra került; - a gépjárműnek a Szállító által az Ügyfélnek történő átadásáról szóló, lényegében a Kölcsönszerződés 1. Mellékletben meghatározott (Gépjármű Átadás-Átvételi Jegyzőkönyv Mintája) jegyzőkönyvet (a továbbiakban: Átadás-Átvételi Jegyzőkönyv) az Ügyfél és a Szállító aláírta. A gépjárművet a Szállítótól az Ügyfél veszi át. A kárveszélyt a gépjármű átvételének időpontjától vétkességtől függetlenül az Ügyfél viseli. Az Ügyfél köteles a gépjárművet mennyiségileg és minőségileg átvizsgálni, annak sértetlenségét, hiánytalanságát, felszerelésének, kellékeinek, okmányainak meglétét átvételkor ellenőrizni, és ezt a Gépjármű Átadás-Átvételi Jegyzőkönyvön aláírásával tanúsítani, majd a Jegyzőkönyvet a BP-hez haladéktalanul eljuttatni. 10. Felelősség a Szállító teljesítéséért Tekintettel arra, hogy a gépjárművet és annak Szállítóját az Ügyfél választja ki, a BP nem felel a Szállító hibás, vagy nem teljesítéséért, ideértve a gépjármű eredetét, tulajdonviszonyait, műszaki állapotát, bármely rejtett, vagy egyéb hibáját, illetve a rendeltetésszerű használatra való alkalmatlanságát. Ezek bármelyikéből eredő kifogás nem jogosítja fel az Ügyfelet a Szerződésben foglalt kötelezettségei nem teljesítésére. Az Ügyfél köteles valamennyi jótállási, szavatossági, vagy bármely más, az adásvételi szerződés (megrendelés) alapján fennálló igényét közvetlenül a Szállítóval szemben érvényesíteni. 11. Az Ügyfél, mint üzembentartó A gépjárművet az Ügyfél saját költségén és kockázatára üzemelteti és gondoskodik annak rendeltetésszerű működéséről. Az Ügyfél köteles betartani a gépjármű kezelési utasításában, valamint az előírt hatósági engedélyekben foglaltakat és megfizetni a gépjárművel kapcsolatos adókat. Az Ügyfél köteles a Szerződés hatálya alatt a gépjármű szükséges műszaki felülvizsgálatát a gyártó által meghatározott időpontokban, illetve a gépjármű egyéb rendszeres karbantartását és az esetleges meghibásodások kijavítását a jótállási jegyen feltüntetett, vagy a gépjármű magyarországi képviselete által megjelölt márkaszervizek valamelyikében saját költségén elvégeztetni. Az Ügyfél a gépjárművet, illetve annak jellegét, rendeltetését a szokásos karbantartás körét meghaladóan nem változtathatja meg, továbbá nem alakíthatja át gázüzemre, taxizás, oktatás vagy sport céljára, illetve haszongépjárműből személygépjárművé, vagy személygépjárműből haszongépjárművé, továbbá nem teheti alkalmassá a Forgalmi Engedélyben szereplő szállítható személyek számánál több személy szállítására. A gépjármű üzemeltetésével okozott kárért az Ügyfél felel, az ilyen károkért a BP-t semmilyen felelősség nem terheli. Az Ügyfél köteles a gépjárműre vonatkozóan a saját költségén kötelező gépjármű felelősségbiztosítást kötni és azt folyamatosan fenntartani, valamint a biztosítási díjakat a biztosítónak esedékességükkor megfizetni. A gépjármű meghibásodásából, sérüléséből, ellopásából, illetve önkényes elvételéből eredő kár, vagy az Ügyfél és a Szállító között felmerülő esetleges vita az Ügyfélnek a BP felé fennálló kötelezettségeit nem érinti. Az Ügyfél a gépjárművet lízingbe-, bérbe-, használatba-, vagy kölcsönbe nem adhatja, annak tulajdonjogával nem hagyhat fel, azt el nem idegenítheti, nem zálogosíthatja el, illetve semmilyen módon nem terhelheti meg. Amennyiben harmadik személy a gépjármű tekintetében pert, vagy végrehajtásra, zár alá vételre, vagy a Forgalmi Engedély bevonására irányuló eljárást indítana, vagy a BP jogait bármely más módon sértené vagy veszélyeztetné, az Ügyfél köteles a BP-t erről haladéktalanul, írásban értesíteni, és a tőle elvárható kárenyhítési kötelezettségének eleget tenni. 12. Biztosítás 12.1 Csoportos biztosítási szerződések Az Ügyfél és a BP érdekeinek együttes megóvása céljából a BP a jelen pontban meghatározott csoportos biztosítási szerződéseket kötötte meg. Az Ügyfél ezekhez a csoportos biztosításokhoz külön nyilatkozattal csatlakozhat az egyes csoportos biztosítási szerződésekben meghatározott feltételekkel. A BP által megkötött csoportos biztosítási szerződések: halál és teljes rokkantság esetére szóló biztosítás ("Életbiztosítás") munkanélküliség és időleges keresőképtelenség elleni biztosítás ( Teljes Védelem ) limitált, csak totálkárra fedezetet nyújtó CASCO biztosítás ("Casco Light") teljes CASCO biztosítás ("Casco Dynamique") kiterjesztett garancia biztosítás ("Autó Garancia") Az Ügyfél által igényelt biztosítási fedezet biztosítási díját a BP előre egy összegben fizeti meg a biztosítónak vagy biztosítóknak, és a kölcsön összege megnövekszik ezzel az összeggel. Az Ügyfél köteles gondoskodni arról, hogy az általa a fentiek szerint igényelt, vagy más egyéb biztosítási fedezet tekintetében az Autó Garancia csoportos biztosítás kivételével a BP váljon a biztosítási szolgáltatások kedvezményezettjévé, vagy ahol ez alkalmazható, a biztosítási szolgáltatás engedményesévé. Ha az Ügyfél biztosítási jogviszonya a Kölcsönszerződés megszűnése előtt megszűnik, és így a BP a biztosítási díj arányos részének visszatérítésére válik jogosulttá, akkor a BP az Ügyfél utasítására újraszámolja a kölcsönösszeget A CASCO biztosítás rendelkezései Súlyos szerződésszegésnek minősül és a Kölcsönszerződés azonnali hatályú felmondását vonja maga után többek között az, ha az Ügyfél, vagy jóváhagyásával más személy, a BP által finanszírozott gépjárművet olyan országba viszi, amelyre a megkötött biztosítás nem terjed ki. Az Ügyfél továbbá felelősséggel tartozik bármilyen biztosítási fedezetlenségből eredő, illetve a biztosító mentesülését eredményező kárért (ideértve a lejárt vezetői és/vagy forgalmi engedéllyel, illetve az alkoholos befolyásoltság állapotában, vagy gyógyszer, 1
2 kábítószer hatása alatt okozott kárt, továbbá azt az esetet is, amikor a gépjárművet a benne hagyott indítókulccsal, vagy forgalmi engedéllyel együtt tulajdonították el). Biztosítási fedezetlenségnek minősül, ha a gépjármű kárkori forgalmi értéke - csökkentve a gépjárművet ért kár(ok)ra a biztosító(k) által teljesített, vagy teljesítendő kifizetés(ek) összegével - nem fedezi az Ügyfél BP felé még fennálló teljes tartozását. Biztosítási fedezetlenség esetén a BP jogosult a Kölcsönszerződést azonnali hatállyal felmondani. Amennyiben az Ügyfél a biztosítások megkötésével kapcsolatos kötelezettségének nem tesz eleget, vagy a biztosítási szerződésekben meghatározott kötelezettségét megszegi (különösen, ha a díjfizetési kötelezettségét nem teljesíti), a BP jogosult a Kölcsönszerződést azonnali hatállyal felmondani Biztosítási esemény Az Üzletszabályzat és a Kölcsönszerződés alkalmazásában biztosítási eseménynek minősül minden olyan esemény, amelyet a finanszírozott gépjárműre vonatkozó valamely biztosítási szerződés annak minősít. Biztosítási esemény bekövetkezése esetén az Ügyfél viseli a biztosítási szerződésben meghatározott önrészt, és nem mentesül a BP felé fennálló fizetési és egyéb kötelezettségei alól. Minden, a gépjárműben bekövetkezett káreseményről az Ügyfél köteles a BP-t haladéktalanul, írásban értesíteni és a Kárfelvételi Jegyzőkönyv, továbbá, amennyiben rendőrségi intézkedés vált szükségessé, a Feljelentés (valamint a rendőrségi intézkedés során készült Határozat) egy példányát, legkésőbb annak felvételét követő napon a BP részére eljuttatni. Az Ügyfél a gépjárművet a jótállási jegyen feltüntetett, vagy a gépjármű vezérképviselete által megjelölt márkaszervizek valamelyikében, illetve további szakszervizekben javíttathatja meg A kártérítési összeg elszámolása Ha a BP él a felmondás jogával és ezáltal a Kölcsönszerződés megszűnik, az Ügyfél részére biztosítási fedezetet nyújtó biztosítótól vagy biztosítóktól származó kifizetésekre a BP válik jogosulttá. A BP a biztosítói kifizetést az Ügyfél tartozásának rendezésére használja fel. A Kölcsönszerződés felmondása esetén az Ügyfél -, amennyiben összes tartozása meghaladja a biztosító által kifizetett kártérítési összeget - köteles a kártérítési összeg beszámítása után fennmaradó tartozását a BP értesítése szerint a BP részére megfizetni. A Kölcsönszerződés rendelkezései a biztosítási összeg, kártérítés vagy bármilyen más, a gépjármű értékcsökkenéséért vagy megsemmisüléséért kapott összeg felhasználására is vonatkoznak. A BP felhatalmazza a biztosítótársaságot, hogy számlás kárrendezés, illetve a Ftot meg nem haladó egyezségi kárelszámolással történő kárkifizetés esetén a kár összegét a BP meghatalmazásával kifizesse az Ügyfél részére. A ,- Ft-ot meghaladó kártérítési összeg esetén, amennyiben az Ügyfél egyezségi kárelszámolással kíván élni, a kártérítés összegét az Ügyfél a BP részére engedményezi. A biztosító által fizetett kártérítési összeg ennek megfelelően a BP számláján kerül jóváírásra. Amennyiben a BP nem él a felmondási jogával, úgy a biztosítói kifizetésből befolyt összeg -, az Ügyfél erre irányuló nyilatkozata alapján - részleges vagy teljes előtörlesztésre, illetve tőkecsökkentésre használható fel. Továbbá amennyiben a gépjárműben keletkezett kár kijavítását a Biztosító gazdaságosnak ítéli meg, úgy - a gépjármű eredeti állapotának helyreállítását követően-, a BP a kárösszeget, egyedi elbírálást követően az Ügyfél részére kifizetheti. 13. Képviseleti jog, az Ügyfél azonosítása A BP köteles a Szerződések megkötése előtt ügyfél-azonosítást végezni, illetve meggyőződni arról, hogy az Ügyfél képviseletében eljáró személy rendelkezik-e megfelelő képviseleti jogosultsággal. A BP az Ügyfél képviseletében eljáró személyt mindaddig az Ügyfél képviselőjének tekinti, amíg az Ügyfél a BP-t a képviseleti jog megszűnéséről nem értesíti. A BP jogosult a rendelkezésére álló aláírás-minta alapján a hozzá benyújtott okmányokon szereplő aláírások valódiságát vizsgálni, de nem felel a hamis, vagy hamisított aláírások következményeiért A Hitelező csak akkor köt Kölcsönszerződést az Ügyféllel, ha az Ügyfél a jelen szakaszban foglaltaknak és a vonatkozó jogszabályoknak, így különösen a pénzmosásra vonatkozó törvényi rendelkezéseknek megfelelően Hitelezőnek átadja a személyazonosságának ellenőrzését szolgáló okiratokat. A Hitelező jogosult ellenőrizni: (a) a természetes személy, jogi személy illetve jogi személyiséggel nem rendelkező szervezet Ügyfél; (b) az Ügyfél meghatalmazottja vagy a nevében eljárni jogosult személy; és (c) a pénzmosás és a terrorizmus finanszírozása megelőzéséről és megakadályozásáról szóló évi CXXXVI. tv. szerint tényleges tulajdonosnak minősülő Ügyfél személyazonosságát Természetes személy Ügyfél és/vagy Kezes esetében a Hitelező az alábbi okiratokat és információkat ellenőrzi: (a) magyar állampolgár Ügyfél: (i) útlevele, személyi igazolványa (ii) vezetői engedélye; (iii) lakcímet igazoló hatósági igazolványa; (iv) adókártya; (v) hatvan napnál nem régebbi közüzemi számla; (amennyiben BP előírja) és (vi) hatvan napnál nem régebbi munkáltató által kiállított jövedelemigazolás vagy a legutóbbi két hónapra vonatkozó bankszámla-kivonat, mely tartalmazza a jövedelem átutalását is, vagy APEH által kibocsátott legutóbbi lezárt adóévre vonatkozó APEH jövedelemigazolás. (b) külföldi természetes személy Ügyfél útlevele vagy személyi azonosító igazolványa, feltéve hogy az magyarországi tartózkodásra jogosít vagy tartózkodási jogot igazoló okmánya vagy tartózkodásra jogosító okmánya; és (c) egyéni vállalkozó Ügyfél esetén a fenti a) vagy b) szakaszokban foglaltakon túl az Ügyfél vállalkozói igazolványa vagy 30 napnál nem régebbi hatósági igazolás arról, hogy az egyéni vállalkozói igazolvány kiadása iránti kérelmét az egyéni vállalkozó a körzetközponti jegyzőhöz benyújtotta Jogi személy, illetve jogi személyiséggel nem rendelkező Ügyfél és/vagy Kezes esetében a Hitelező az alábbi okiratokat és információkat ellenőrzi: (a) az Ügyfél nevében vagy megbízása alapján eljárni jogosult személy 13.2 pontban megjelölt okiratai; és (b) bejegyzett vagy bejegyzés alatt álló belföldi gazdálkodó szervezet esetében: (i) az okiratok átadásakor már bejegyzett gazdálkodó szervezet esetében az a 30 napnál nem régebbi okirat, amely igazolja, hogy a belföldi (c) (d) (e) gazdálkodó szervezetet a cégbíróság vagy (ha alkalmazandó) más hatóság vagy bíróság bejegyezte (általában cégkivonat); (ii) az okiratok átadásakor még be nem jegyzett és ezért a (i) szakaszban meghatározott okiratokat átadni nem képes gazdálkodó szervezet esetében a bejegyzés iránti kérelem benyújtását követően a cégbíróság által kiadott 30 napnál nem régebbi igazoló okirat; vagy (iii) cégbejegyzési, hatósági vagy bírósági nyilvántartásba vétel iránti kérelem cégbírósághoz, hatósághoz vagy bírósághoz történő benyújtását megelőzően a jogi személy vagy jogi személyiséggel nem rendelkező szervezet létesítő okiratának eredetije vagy hiteles másolata; vagy külföldi jogi személy vagy jogi személyiséggel nem rendelkező szervezet esetén az a 30 napnál nem régebbi okirat, amely igazolja, hogy a belföldi gazdálkodó szervezetet a cégbíróság, hatóság vagy bíróság bejegyezte; gazdálkodó szervezet nevére kiállított, hatvan napnál nem régebbi közüzemi számla (amennyiben BP előírja); gazdálkodó szervezet legutóbbi két hónapra vonatkozó bankszámla-kivonata A fenti (b)(iii) pontban meghatározott esetben az Ügyfél köteles a cégbejegyzés, hatósági vagy bírósági nyilvántartásba vétel megtörténtét követő 30 napon belül okirattal igazolni, hogy a cégbejegyzés vagy nyilvántartásba vétel megtörtént A Hitelező vélelmezheti az átadott okiratok eredetiségét, de joga van - az általában elvárható módon eljárva, a vonatkozó jogszabályoknak megfelelően - az Ügyféltől vagy a 13.1 pontban meghatározott más személytől minden további olyan létesítő okiratot, dokumentumot vagy információt kérni, amelyet az üzleti viszony létesítésének vagy fenntartásának előfeltételeként értékel Az Ügyfél köteles a Hitelező kérésére minden további bizonyítékot átadni annak alátámasztása érdekében, hogy bejegyzése helyének joga szerint a jogszabályoknak megfelelően került megalapításra és bejegyzésre A Hitelező vélelmezheti az átadott okiratok eredetiségét, de joga van - az általában elvárható módon eljárva a vonatkozó jogszabályoknak megfelelően - a külföldi Ügyféltől minden további olyan létesítő okiratot, dokumentumot vagy információt igényelni, amelyet az üzleti viszony létesítése vagy fenntartása előfeltételének tart Az Ügyfél köteles a tudomásszerzéstől számított öt munkanapon belül a Hitelezőt értesíteni a fenti 13.1 szakaszban megadott adatokban vagy személyekben bekövetkezett változásról. Külföldi Ügyfél köteles a Hitelezőt értesíteni minden olyan, a bejegyzés helyének országa jogában bekövetkezett változásról, amely befolyásolhatja az Ügyfél képviseletét harmadik személyekkel szemben. Az Ügyfél köteles továbbá bejelenteni az ügyfélazonosításhoz szükséges okiratokban beállt változásokat A Hitelező köteles a változásokkal kapcsolatos információ feldolgozása érdekében szükséges lépéseket minél hamarabb, de legkésőbb az adott változásról szóló értesítés kézhezvételétől számított öt banki napon belül megtenni Az Ügyfél felel a valótlan információ vagy okirat szolgáltatásából fakadó károkért. A Hitelező kizárja a felelősségét minden olyan kár tekintetében, amely az Ügyfelet vagy harmadik személyt annak következtében ér, hogy az Ügyfél nem tett eleget értesítési kötelezettségének. 14. Értesítések, a kapcsolattartás és kézbesítés szabályai A BP az ügyfélfogadási időpontjait az ügyfélforgalom lebonyolítására szolgáló helyiségeiben jól látható helyen köteles feltüntetni. A BP az Ügyfél részére szóló iratokat, értesítéseket, okmányokat az Ügyfél által Hitelkérelemben megjelölt értesítési címére, postai úton küldi meg. Az Ügyfél a Hitelkérelemben megjelölt értesítési címének megváltozását írásban köteles bejelenteni a BP-nek. Az értesítés átvételéig a BP jogosult az Ügyfél által Hitelkérelemben megjelölt címére küldeni az Ügyfélnek küldendő értesítéseket. A BP nem köteles küldeményeit ajánlottan, tértivevénnyel postára adni. Bármely, a BP által az Ügyfélnek elküldött levél vagy küldemény a feladást követő hetedik naptári napon kézbesítettnek tekintendő még abban az esetben is, ha a küldemény egyébként elköltözött, címzett ismeretlen, cím elégtelen, nem kereste, nem fogadta el vagy egyéb megjegyzésekkel visszaérkezik. BP jogosult amennyiben a Kölcsönszerződés megkötésekor az Ügyfél erre felhatalmazza a BP- t a kamatot, díjat, vagy költséget érintő, egyoldalú, az Ügyfél számára kedvezőtlen módosításról és a törlesztőrészlet ebből adódó változásáról az Ügyfelet az Ügyfél által megadott címen értesíteni a módosítás hatálybalépését hatvan nappal megelőzően. Az Ügyfélnek elküldött az elküldéstől számított harmadik napon kézbesítettnek tekintendő. Az Ügyfél a BP-t - annak ellenkező értesítéséig - írásban, a Kölcsönszerződésben meghatározott címen értesítheti. Az írásbeli értesítés akkor tekinthető kézbesítettnek, amikor a BP azt kézhez vette. Ha a BP megtagadja az átvételt, a küldemény a feladást követő 7. naptári napon kézbesítettnek tekintendő. Amennyiben az Ügyfél írásban úgy nyilatkozik, a BP a Szerződéssel kapcsolatos információt, tájékoztatást az Ügyfél által megjelölt címre küldi meg (elektronikus kapcsolattartás). A BP kizárja a felelősségét az Ügyfél által megjelölt címen lévő elektronikus postaláda jogosulatlan hozzáféréséből, az Internet vagy más számítástechnikai rendszer működésének rendellenességéből, vagy más számítógépes manipulációból eredően az Ügyfelet ért károk tekintetében. 15. Biztosítékok A Szerződő Felek a Kölcsönszerződés rendelkezései között határozzák meg a biztosítékokat, amelyek a kölcsön folyósításának előfeltételei. Biztosíték lehet különösen: vételi jog alapítása a gépjárműre, elidegenítési és terhelési tilalom, készfizető kezességvállalás, stb. A biztosíték feltételeit a külön szerződések tartalmazzák. Az Ügyfél köteles fenntartani, helyreállítani vagy kiegészíteni a nyújtott biztosítékot és megelőzni minden helyzetet, amely a BP biztosítékát veszélyezteti. Az Ügyfél viseli a biztosíték létesítésével, fenntartásával és érvényesítésével járó minden költséget Vételi jog A Kölcsönszerződés aláírásával egyidejűleg aláírásra kerülő Vételi Jogot Alapító Szerződéssel az Ügyfél a BP részére a gépjárművön vételi jogot enged Elidegenítési és terhelési tilalom A vételi jog biztosításaként a Polgári Törvénykönyv 114. (2) bekezdése alapján az Ügyfél nem idegenítheti el és/vagy nem terhelheti meg a gépjárművet. 2
3 Az Ügyfél kötelezettségei Az Ügyfél a gépjármű átvételét megelőzően köteles a BP vételi jogát és a gépjárművön fennálló elidegenítési és terhelési tilalmat az illetékes hatóságnál a gépjárműnyilvántartásba bejegyeztetni. Ennek érdekében az Ügyfél a BP-vel és a gépjármű Szállítójával közös írásbeli kérelmet nyújt be az Okmányirodához a BP vételi jogának és a gépjárművön fennálló elidegenítési és terhelési tilalomnak a bejegyzése, és a Törzskönyv BP részére történő kiszolgáltatása iránt. Amennyiben a vételi jog hatálya alatt a Forgalmi Engedély vagy a Törzskönyv cseréjére kerül sor, az Ügyfél köteles gondoskodni a 9. pont szerinti bejegyzések gépjármű-nyilvántartásban történő átvezetéséről, illetve az új Törzskönyv BP részére való kiadásáról. A gépjármű részleges vagy teljes értékcsökkenésének pótlására szolgáló biztosítási összeg, kártérítés vagy más érték felhasználásáról jelen Üzletszabályzat rendelkezik. Az Ügyfél köteles a BP-t haladéktalanul tájékozatni minden olyan tudomására jutott körülményről vagy tényről, amely a gépjármű értékét vagy értékesíthetőségét csökkenti vagy csökkentheti A vételi jog megszűnése A BP vételi joga megszűnik, ha az Ügyfél a Kölcsönszerződésben meghatározott valamennyi fizetési kötelezettségének eleget tett, és ezt a BP megerősíti. A vételi jog megszűnésekor a BP az Ügyfél írásbeli kérésére hozzájárul a vételi jog, valamint az elidegenítési és terhelési tilalom törléséhez, és intézkedik a gépjármű Törzskönyvének az Ügyfél részére való kiadásáról A vételi jog gyakorlása A BP vételi jogát a Szerződés felmondását követő 3 (három) hónapon belül, az Ügyfélhez intézett egyoldalú írásbeli nyilatkozatával gyakorolhatja. A BP vételi jogának gyakorlásakor az Ügyfél köteles a gépjárművet, annak minden okmányával és tartozékával együtt a BP által meghatározott helyen és időben a BP-nek, vagy az általa megjelölt személynek átadni. Az Ügyfél hozzájárul ahhoz, hogy a BP vételi jogának gyakorlása során az Ügyfél adatait harmadik személynek kiadja. Amennyiben az Ügyfél átadási kötelezettségének határidőben nem tesz eleget, a BP jogosult a gépjármű birtokbavételére, illetve amennyiben a gépjárművet nem tudja birtokba venni - kezdeményezheti a jármű forgalomból való kivonását, és gépjármű BP nevére történő átírását. Az Ügyfél a Szerződés aláírásával felhatalmazza a Vevőt a gépjármű birtokbavételére, illetve forgalomból történő kivonására A vételár A BP vételi jogának gyakorlása esetén a vételár a következő számítás eredményeként kerül meghatározásra: V=EU+X, ahol V: opciós vételár EU: vételi jog gyakorlása időpontjában érvényes Eurotax árlistában a gépjárműre megadott aktuális vételi ár (tehergépjármű esetén a nettó ár) nyolcvan (80) százaléka. A helyi keresettségi mutató, a műszaki állapot korrekció, illetve az utólag beépített extrák nem minősülnek értéknövelő tényezőnek. Sérült, vagy eredeti rendeltetés szerinti használatra nem, vagy csak korlátozottan alkalmas gépjármű esetén, vagy amennyiben a gépjármű dokumentumai hiányosak, vagy hiányoznak, illetve bármely okból csökkent forgalmi értékű gépjármű esetén a vételár megegyezik a BP által megbízott igazságügyi gépjárműszakértő által megállapított forgalmi értékkel. X: (EA-EU) amennyiben EA-EU> 0, minden más esetben X=0 EA: gépjármű BP általi továbbértékesítésekor elért nettó eladási ára Számlázás (ÁFA adóalanynak nem minősülő természetes személyek kivételével) A vételi jog gyakorlását követően a BP értesítést küld az Ügyfélnek a vételár számítás képletében szereplő EU értékéről. Az Ügyfél ezen értesítés kézhezvételét követő 5 napon belül köteles erről az árról számlát kiállítani a BP részére. Amennyiben a számla kibocsátására bármilyen okból nem kerül sor, az Ügyfél a Szerződés aláírásával meghatalmazza a BP-t, hogy helyette és nevében eljárva számlát állítson ki. A BP a sorszámozott számlatartományától különböző sorszámú fenti számla másodpéldányát haladéktalanul megküldi az Ügyfél részére Esedékesség Tekintve, hogy a vételi jog gyakorlására a gépjármű továbbértékesítése céljából kerül sor, a Felek megállapodnak abban, hogy a vételár tekintetében az újraértékesítést követő 30 napon belül, de legkésőbb a BP általi birtokbavételtől számított 1 éven belül elszámolnak egymással A BP követelései biztosítékául egyéb biztosítékokat is követelhet. Szerződő Felek megállapodhatnak abban, hogy a BP az Ügyfél nevében a köztük létrejött megbízási szerződés alapján eladhatja a gépjárművet Készfizető kezesség A Polgári Törvénykönyv 274. (2) bekezdése szerint meghatározott készfizető kezességértelmében a készfizető kezességet vállaló személy nem követelheti a BP-től, hogy az követelését először az Ügyféltől hajtsa be. Kezességvállalás esetenkénti szükségességét a BP határozza meg. A készfizető kezességvállalási nyilatkozat a Kölcsönszerződés mellékletét képezi Jelzálogjog Az esetlegesen megkötésre kerülő jelzálogszerződés alapján, a Magyar Országos Közjegyzői Kamaránál vezetett Zálogjogi Nyilvántartásba való bejegyzéssel az Ügyfélnek a BP-vel szembeni hitel-, pénzkölcsön jogviszonyból eredő tartozása és a jogérvényesítés költségei megfizetésének biztosítására az Ügyfél a tulajdonát képező gépjárműre elsőhelyi ingó jelzálogjogot alapít. A jelzálogszerződés költségei az Ügyfelet terhelik. Az Ügyfél tudomásul veszi, hogy a gépkocsi értékesítése, vagy bármilyen további jelzáloggal, vagy egyéb kötelezettséggel való terhelése tilos. A gépkocsi rongálódása, károsodása, a természetes elhasználódás mértékét meghaladó értékvesztése, illetve megsemmisülése esetén az Ügyfél köteles más, azzal egyenértékű eszközt biztosítékként lekötni. Az így lekötött biztosítékra a fent írt megkötések változatlan tartalommal vonatkoznak. Az Ügyfél késedelem nélkül, de legkésőbb 5 napon belül értesíti a BP-t bármilyen, a gépkocsival, illetve a biztosítékként lekötött egyéb eszközzel kapcsolatos rendkívüli eseményről (pl. káresemény, lefoglalás, stb.) Azonnali beszedési megbízás A Kölcsönszerződés aláírásával az Ügyfél felhatalmazza a BP-t, hogy a BP-t az Ügyfél más hitelintézet által vezetett pénzforgalmi bankszámlája terhére azonnali beszedési megbízást nyújtson be, amennyiben az Ügyfél a BP-vel szemben a Kölcsönszerződés rendelkezéseinek értelmében fennálló tartozásának törlesztését a fizetési kötelezettségek esedékessé válásakor elmulasztja. A vonatkozó összeg beszedésére a pénzforgalomról szóló jogszabályokban megjelölt előnyösen rangsorolt fizetési megbízások teljesítését követően, de minden más fizetési megbízást megelőzően kerül sor. A PÉNZÜGYI SZOLGÁLTATÁSOK ELLENÉRTÉKE 16. Kamatok, díjak és költségek Az Ügyfél a BP-nek a Kölcsönszerződésben megállapított kamatot, díjakat és költségeket köteles fizetni. Az Ügyfél által fizetendő díjak mértékét a Kölcsönszerződések, a jelen Üzletszabályzat, valamint a mindenkor érvényes Kondíciós Lista tartalmazza. A BP egyoldalúan módosíthatja a Kondíciós Lista kamatot, díjat, vagy költséget érintő rendelkezéseit, különösen a pénzügyi piac, a jogszabályi, hatósági vagy adminisztrációs előírások vagy a BP üzletpolitikájának változása következtében (pl.: az irányadó kamatok ugrásszerű változása, monetáris rendszer változása, stb.). A módosítás kedvezőtlenül is érintheti az Ügyfelet. A BP a módosított Kondíciós Listát, amennyiben az a kamatot, díjat, vagy költséget érintő, egyoldalú, az Ügyfél számára kedvezőtlen módosítást referencia kamatlábhoz kötött kamat módosítása kivételével tartalmaz, annak hatálybalépése előtt 60 nappal köteles hirdetményben közzétenni és kifüggeszteni az ügyfélforgalom lebonyolítására szolgáló helyiségeiben valamint közzétenni a honlapján. BP köteles a módosításról és a törlesztőrészlet ebből adódó változásáról az érintett ügyfeleket legkésőbb a módosítás hatálybalépését hatvan nappal megelőzően postai úton, vagy - amennyiben erre az Ügyfél felhatalmazta a BP-t - útján értesíteni. A Kondíciós Lista módosítása esetén annak feltételei a Kondíciós Lista hatályba lépésétől a már megkötött Kölcsönszerződésekre is kihatnak. Abban az esetben, ha a módosítás az Ügyfélre nézve kedvezőtlen, az Ügyfél jogosult a Kölcsönszerződést, a módosított Kondíciós Lista hatályba lépése előtt, a BP-hez megküldött egyoldalú írásbeli nyilatkozattal, azonnali hatállyal felmondani. Ha az Ügyfél a fent leírt módon nem mondja fel a Szerződést, a módosított Kondíciós Listában meghatározott díjak lesznek a hatályosak. A felmondás fenti esetében, az Ügyfél köteles, a már esedékessé vált törlesztőrészleteket, a még el nem számolt kamat- és árfolyam különbözetet, az esedékessé vált késedelmi kamatot, valamint a fennmaradó tőketartozást egyösszegben, azonnal megfizetni Az ügyleti kamat Az Ügyfél részére végzett kölcsönügyletek ellenében a BP-t kamatok illetik meg. A BP az adott időszakra vonatkozó kamatokat a következő képlettel számítja ki: Az egy hónapra eső kamat = Tőke x 30 x kamatláb 360 Amennyiben a havi törlesztőrészlet összege alacsonyabb, mint az arra a hónapra eső kamat, akkor a kamatnak a törlesztőrészletben ki nem terhelt része a következő havi törlesztőrészletet(ek)ben kerül elszámolásra és a következő havi kamatszámításnál a tőke részét növeli. A kamatszámítás során a bankszünnap kamatnapnak minősül. Ha az Ügyfélfizetési kötelezettsége bankszünnapon esedékes, úgy az esedékesség - amennyiben a Szerződés másképpen nem rendelkezik - az esedékességet követő első banki munkanap. Ha a Szerződés másképpen nem rendelkezik, a kamatszámítás első napja a hitelfolyósítás (a továbbiakban együtt: hitelfolyósítás) napja, utolsó napja pedig a megfizetést megelőző nap. BP jogosult a kamat mértékét a hatályban lévő Szerződések vonatkozásában is egyoldalúan, az Ügyfél számára kedvezőtlenül módosítani,a pénzügyi piac, a jogszabályi, hatósági vagy adminisztrációs előírások vagy a Hitelező üzletpolitikájának változása következtében (pl.: az irányadó kamatok ugrásszerű változása, monetáris rendszer változása, stb.) A teljes hiteldíj mutató (a továbbiakban: THM) A THM az a belső kamatláb, amely mellett az Ügyfél által visszafizetendő tőke és hiteldíj egyenlő az Ügyfél által a folyósításkor a BP-nek fizetett költségekkel csökkentett hitelösszeggel. A hiteldíj tartalmazza az ügyleti kamatokat, valamint minden egyéb - a hitel felhasználásával kapcsolatban fizetendő - díjat, költséget. A THM számítása a vonatkozó jogszabályokban foglaltaknak megfelelően, forintban történő fizetések alapján történik (jelenleg: 41/1997. (III.5.) Korm. Rendelet). Az induló THM a BP szerződéskötéskor érvényes ügyleti kamatlába, valamint a Kölcsönszerződés megkötésekor ismert, felmerülő költségek figyelembevételével kerül kiszámításra. A BP az éves százalékban kifejezett induló THM-et a Kölcsönszerződésben állapítja meg Adminisztrációs költség: Az Ügyfél köteles a Kölcsönszerződés 5. pontjában foglalt adminisztrációs díjat fizetni a BP részére, az alábbi költségekkel kapcsolatban: - hiteligénylési díj; - hitelképesség vizsgálati díj; - szerződéskötési díj; - folyósítási jutalék Egyéb díjak és költségek Az Ügyfél a Kölcsönszerződésben foglaltakon túlmenően a jelen Üzletszabályzatban meghatározott esetekben a következő költségek, díjak fizetésére kötelezhető, melyek mértékét a hatályos Kondíciós Lista tartalmazza: - árfolyam-különbözet, a jelen Üzletszabályzat szerint; - készpénzátutalási megbízásos (továbbiakban: csekkes) fizetés díja a Kondíciós Lista szerint; - csoportos beszedés díj a Kondíciós Lista szerint; - külön eljárási díj a BP aktuális Hirdetménye/ Díjszabás szerint; - egyéb, a Szerződés nem tervszerű teljesülésével (pl. késedelmes fizetés miatt felszámított késedelmi díj, ismétlődő fizetési hátralék miatti felszólítás, számlarendezés, postai kifizetés, garanciális csere, elveszett forgalmi engedély/rendszámtábla pótlásának engedélye, üzembentartói engedély kiadása, stb.) kapcsolatban felszámításra kerülő díjak, költségek; - a Kölcsönszerződés teljesítése során esetlegesen felmerülő hatósági eljárások költségei, illetékei, valamint egyéb közreműködő által felszámolt jutalékok és költségek, továbbá a BP-nél esetlegesen felmerülő költségek (különös tekintettel az Ügyfél felszólításával, illetve a Kölcsönszerződés megszűnésével kapcsolatban esetlegesen felmerülő költségekre) Késedelmi kamat Pénztartozás nem, vagy késedelmes fizetése esetén az Ügyfél késedelmi kamatot fizet. Az ilyen esetekben alkalmazandó késedelmi kamat az ügyleti kamaton felül 6 százalék, plusz (1) euro alapú szerződésnél 6 havi BUBOR és EURIOBOR különbsége; (2) svájci frank alapú szerződéseknél 6 havi BUBOR és CHF LIBOR különbsége. A forint/deviza árfolyam változásain alapuló 18. pont szabályai nem alkalmazandóak az ebben a pontban szabályozott késedelmi kamattal teljesített fizetési kötelezettségekre. 17. A finanszírozás pénzügyi feltételei A Szerződő Felek meghatározzák a törlesztőrészletek kezdeti összegét, számát és esedékességét (ezek a továbbiakban együttesen a törlesztőrészletek), a kamatok kiszámításának módját és az éves kamatperiódus kezdetét. A törlesztőrészletek kezdeti összegét (ideértve a kamatot és a tőkeösszeget) a kezdeti éves kamat alapján határozzák meg A kamat 3
4 A BP irányadó éves kezdeti kamatlábát a Kölcsönszerződés tartalmazza. A kamatláb a Kölcsönszerződésben meghatározott kamatperiódus (általában 6 hónap) alatt nem változik és megegyezik a kamatperiódus első napjára vonatkozó kamatlábbal Állandó kamatozású Kölcsönszerződés Amennyiben a Kölcsönszerződés állandó kamatlábat határoz meg, a kamatláb nem változik a törlesztési időszak alatt Változó kamatozású Kölcsönszerződés Változó kamatozású Kölcsönszerződés esetében a BP a Kölcsönszerződésben és az Üzletszabályzatban meghatározott módon jogosult a kamatláb megváltoztatására. Amennyiben a pénzpiaci kamatokban nincs 0,25%-ot meghaladó változás, akkor évente 2 alkalommal, június és december hónapok utolsó munkanapján kerül újrakalkulálásra. Amennyiben a változás meghaladja a 0,25%-ot, úgy azonnali újraszámítás válik esedékessé. Kölcsönszerződés referencia kamatlába forint alapú szerződések esetében a 6 hónapos BUBOR, euro alapú szerződések esetében a 6 hónapos EURIBOR, svájci frank alapú szerződések esetében pedig a 6 hónapos LIBOR CHF. Az újrakalkulálási dátumon a Kölcsönszerződés egyedi feltételeiben meghatározott kamatláb az aktuális (utolsó) és az először megállapított referencia kamatláb különbségével megegyező mértékben változik. Az utoljára meghatározott referencia kamatláb a legutolsó újrakalkulálási napon érvényes pénzpiaci kamatlábbal egyenlő. Az első referencia kamatláb a január 1. és június 30. között megkötött kölcsönszerződések tekintetében egyenlő az azt megelőző év utolsó munkanapján érvényes pénzpiaci kamatlábbal, a július 1. és december 31. között megkötött kölcsönszerződések esetében pedig az aktuális év június hónapjának utolsó munkanapján érvényes pénzpiaci kamatlábbal; vagy a BP által, fentebb szabályozott újrakalkulálási napon közzétett pénzpiaci kamatlábbal A változó kamatláb esetén változó részletek A BP a kamatláb megváltozása esetén a Kölcsönszerződés hátralévő futamidejében esedékes törlesztőrészleteket egyenlő mértékben jogosult egyoldalúan megváltoztatni Deviza alapú Szerződések Deviza alapú Kölcsönszerződések esetében az Ügyfelet terhelő elszámoláskori árfolyamból fakadó különbözetet az Ügyfél annak kiszámítását követő második hónapban kerül kiterhelésre. Az Ügyfél részére esedékes elszámoláskori árfolyamból fakadó különbözetet az Üzletszabályzat 20. pontja alapján kell elszámolni. Az utolsó esedékessé váló törlesztőrészlet tekintetében az elszámoláskori árfolyamból fakadó különbözetet az azt megelőző törlesztőrészlet esedékességekor irányadó elszámoláskori árfolyam segítségével kell meghatározni. Az esedékessége megegyezik az utolsó törlesztőrészlet esedékességével. Ha a finanszírozás devizaneme vagy a kamatlába megváltozik vagy megszűnik bármilyen állam vagy hatóság rendelkezése következtében, az Ügyfél a hátralévő fizetési kötelezettségének, a megszűnt devizanem / kamatláb helyébe lépő devizanem / kamatláb alapján tesz eleget Deviza alapú finanszírozás esetében a törlesztőrészleteket forintban kell megfizetni; a fizetendő összeg azonban változhat a deviza átváltási árfolyam és a kamatláb változása szerint. A fent nevezett finanszírozással kapcsolatos nagymértékű veszélyforrás, hogy a forint leértékelődése nem csak az esedékes részlet összegét, hanem a teljes hátralévő tőkeösszeget is növeli. A Kölcsönszerződés lejárat előtti megszüntetése esetén az összes hátralévő tőkeösszegre számított átváltási árfolyamból fakadó különbözet egy összegben esedékes A törlesztőrészlet, valamint a kölcsönösszeg változása deviza alapú szerződések esetében Amennyiben az Ügyfél deviza alapú kölcsönt igényel, a forintban kifejezett kinnlevő tőkeösszeg változhat a Kölcsönszerződés futamideje alatt a forint és az Ügyfél által választott deviza hivatalos, az OTP Bank Nyrt. által naponta közzétett árfolyamok változásának megfelelően. A forintban kifejezett induló kölcsönösszeghez tartozik egy azonos értékű devizaösszeg, közöttük a kapcsolatot az úgynevezett referencia árfolyam teremti meg, amely az OTP Bank Nyrt. által a Kölcsönszerződés megkötését megelőző napon utoljára közzétett deviza vételi árfolyam felhasználásával kerül meghatározásra az adott Kölcsönszerződés alkalmazásában. A Kölcsönszerződés futamideje alatt, a forintban kifejezett kinnlevő tőkeösszeg, és ennek megfelelően a jövőbeni törlesztőrészletek értéke is újraszámításra kerül a forint és az Ügyfél által választott deviza árfolyama változásának megfelelően, figyelembe véve a Kölcsönszerződés egyedi feltételeiben feltüntetett első referencia árfolyamot, valamint az azt követő referencia árfolyamokat, amelyek az alábbi módon kerülnek meghatározásra. (i) A Kölcsönösszeg kifizetését megelőző napon, illetve azt követően minden egyes hónap utolsó napján egy új referencia árfolyam kerül meghatározásra, amely megegyezik az OTP Bank Nyrt. által a hónap utolsó napján utoljára közzétett deviza eladási árfolyammal. Azokon a napokon, amikor az OTP Bank Nyrt. nem tesz közzé hivatalos eladási árfolyamot, az utolsó OTP Bank Nyrt. által közzétett deviza eladási árfolyam az irányadó. (ii) Minden alkalommal, amikor új referencia árfolyam kerül meghatározásra az előző bekezdésekben meghatározott feltételek alapján, a forintban kifejezett kinnlevő tőkeösszegek is korrigálásra kerülnek a referencia árfolyamokban történt változásokat figyelembe véve. A kinnlevő egyenleg emelkedik, amennyiben a forint leértékelődik a devizához képest, illetve csökken, amennyiben a forint erősödik a devizához képest. Az Ügyfél által fizetendő árfolyam-különbözet, annak kiszámítását követő második hónapban kerül kiterhelésre, illetve jóváírásra Az évi teljes hiteldíj-mutató (THM) változása Amennyiben a kamatláb vagy az átváltási árfolyam megváltozik devizaalapú Szerződés esetében, a THM szintén megváltozik. Hasonlóképpen, a THM megváltozását eredményezi az, ha hivatalos cselekmények vagy jogszabályok megváltozása következtében a BP-nek indokolt extra költségei keletkeznek. Az ilyen extra költségeket a Szerződés alapján az Ügyfél köteles viselni. A KÖLCSÖN FOLYÓSÍTÁSA ÉS VISSZAFIZETÉSE 18. A kölcsön folyósításának feltételei Azt követően, hogy az Ügyfél a saját erő összegét, a BP-nek és a Szállítónak a Szerződés alapján a kölcsön folyósítását megelőzően esedékes valamennyi költséget és díjat megfizette, a BP a következő dokumentumok benyújtását, vagy bemutatását követően nyújtja a kölcsönt: - Kölcsönszerződés - vételi jogot alapító szerződés - készfizetői kezességvállalás (a BP igénye szerint)(a kezes által aláírva) - opcionálisan választható kiegészítő termékekre vonatkozó szerződések - hitelkérelem (a BP igénye szerint)(az Ügyfél és a Szállító által aláírva) - megbízási szerződés (a BP és az Ügyfél által aláírva), a gépjármű BP által történő értékesítésére vonatkozóan - a Szállító által kibocsátott számla, amelyen feltüntetésre került a gépjármű és az Ügyfél által a Szerződés alapján fizetendő vételár (az Adásvételi Szerződés és a megbízási szerződés közvetített ügylet esetén) - a regisztrációs adó megfizetésének igazolása (a magyarországi első nyilvántartásba vétel esetén) - a Szállító igazolása az önerő megfizetéséről - a Törzskönyv (lásd a 9. pontot) - az Okmányiroda igazolása (lásd a 9. pontot) - szakértői vélemény, amely a gépjármű eredetét megfelelőnek tartja - a használt gépjármű műszaki állapotáról szóló dokumentum (a Szállító által aláírva) - a gépjármű adásvételi szerződése Az aláírások tekintetében a BP kizárólag eredeti aláírásokat fogad el, amelyet természetes személy esetében kettő személy tanúsít, jogi személyek esetében cégszerű aláírást. A BP a fent említett valamely feltétel hiánya esetében is jogosult folyósítani a kölcsönt saját belátása szerint. 19. A kölcsön folyósítása A 18. pontban hivatkozott dokumentumok teljes és megfelelő benyújtását követően a BP jogosult arra, hogy megvizsgálja a 13. pontban hivatkozott dokumentumokban szereplő adatok és a Hitelkérelemben szereplő adatok egyezőségét. Ha bármilyen eltérés van a Hitelkérelemben és az ahhoz csatolt dokumentumokban szereplő adatok között, a BP jogosult a folyósítást megtagadni és a Szerződést azonnali hatállyal felmondani, és az ebből fakadó Ügyfelet esetlegesen ért károkért nem felel a BP. Ha az Ügyfél által átadott adatok teljesek és megfelelőek, a BP a finanszírozott összeget a Szállítónak folyósítja. 20. A kölcsön visszafizetése Az Ügyfél a kölcsönt és a kamatokat a BP részére részletekben fizeti vissza a Kölcsönszerződés rendelkezései szerint. A havi részletek a kölcsön folyósításának napjától esedékesek, havi törlesztőrészletek formájában. A törlesztőrészlet esedékességének napja a Kölcsönszerződés egyedi feltételeiben kerül meghatározásra. Ha az adott hónapban nincsen ilyen nap, akkor a hónap utolsó napja, kivéve, ha a Szerződő Felek a Kölcsönszerződésben másképp állapodnak meg. A havi részlet összege a jelen Üzletszabályzat alapján változhat, amiről a BP köteles az Ügyfelet előzetesen írásban értesíteni és tájékoztatja az irányadó referencia-árfolyamról is. Az Ügyfél abban az esetben is a módosult törlesztőrészlet összegét köteles megfizetni, amennyiben az erről szóló írásos értesítést sikertelen kézbesítés miatt nem kapta kézhez. Amennyiben az Ügyfél által fizetett törlesztés vagy a gépjármű BP általi eladásából származó vételár (felmondás esetén) nem éri el az Ügyfél esedékes tartozásának teljes összegét, a BP először a jogi és egyéb költségeket (pl. a BP eladási költségeit), azután az esedékes késedelmi kamatokat, és aztán az átváltási árfolyamból fakadó különbözetet számolja el, jogcímre való tekintet nélkül. A fennmaradó összeg a kamatot csökkenti, s végül a tőkeösszeget. Amennyiben az Ügyfélnek azonos követeléscsoportba tartozó több tartozása áll fenn, úgy először a követeléscsoporton belül a régebben lejárt követelés fedezésére kell fordítani a vételárat. 21. A fizetés módja Ha az Ügyfél másképp nem rendelkezik, az Ügyfél a fizetési kötelezettségének csoportos beszedési megbízás útján tesz eleget a bankszámlája megterhelésével és a BP bankszámláján történő jóváírással, illetve készpénzátutalási megbízás (postai csekk) útján, amennyiben az Ügyfél a Kölcsönszerződésben a csekk útján történő fizetést választotta. Az Ügyfél a BP ügyfélszolgálati irodáiban készpénzes fizetéssel is eleget tehet fizetési kötelezettségeinek. A "csoportos beszedési megbízás" formanyomtatvány aláírásával, amely tartalmazza az Ügyfél és a BP számlaszámát, az Ügyfél felhatalmazza a számlavezető bankját az Egyedi Kölcsönszerződés 8.. pontjában foglalt összeg átutalására az Ügyfél bankszámlájáról a BP bankszámlájára, csoportos beszedési megbízás útján (változó kamatozású, illetve deviza alapú szerződések esetében a havi törlesztőrészletek forintban kifejezett értéke az Üzletszabályzatban foglalt újrakalkulálási módnak megfelelően, a devizaárfolyam ingadozásának, illetve a változó kamatozás eredményeképpen törlesztőrészletenként eltérhet a Kölcsönszerződésben meghatározott összegtől.). Az Ügyfél együttműködik a BP-vel annak során, amikor a BP a csoportos beszedési megbízást az Ügyfél számlavezető bankjának benyújtja. Amennyiben a csoportos beszedési megbízást tekintve az Ügyfél bármilyen változtatást tervez, köteles erről a BP-t 30 nappal előzetesen írásban értesíteni. Amennyiben az Ügyfél késedelmi kamat fizetésére köteles, ezt is a fent említett csoportos beszedési megbízás útján kell teljesítenie. Az Ügyfél tudomásul veszi, hogy a BP a csoportos beszedési megbízás útján a törlesztőrészlet esedékessé válásakor befizetett összeget haladéktalanul jóváírja. Amennyiben a Kölcsönszerződésben meghatározott fizetési formától való eltérés miatt az Ügyfél késedelembe esik, az összeget ideiglenesen az Ügyfél belső számlájára utalják. Az Ügyfél tudomásul veszi, hogy amennyiben egy általa, vagy javára történt befizetés beazonosíthatóság hiányában az ún. függő tételek között kerül rögzítésre, úgy az összeg lekönyvelésének értéknapja az összeg BP folyószámlájára történt beérkezésének napja. Az Ügyfél továbbá tudomásul veszi, hogy a jelen Üzletszabályzatban meghatározott csoportos beszedési megbízástól különböző fizetési módok további díjakat és költségeket okoznak, amelyeket az Ügyfél köteles viselni. A BP nem fogadja el a havi részletek részletekben történő megfizetését; amennyiben az Ügyfél által fizetett összeg nem éri el a havi törlesztő részlet összegét, a BP az összeget az Ügyfél számláján további használat céljából tartja. 22. Előtörlesztés Az Ügyfél részben vagy egészben előtörlesztheti a Kölcsönszerződésből fakadó tartozását, amennyiben nincsen lejárt, de meg nem fizetett tartozása. Részleges előtörlesztésként az Ügyfél egy vagy több Havi Részlet összegét fizetheti meg; az ettől eltérő fizetés nem tekinthető részleges előtörlesztésnek, és ezért ezt a Hitelező az ügyfél számláján tartja nyilván további használat végett. Az Ügyfél a Hitelezőt 30 nappal előre, írásban tájékoztatja előtörlesztési szándékáról (ennek hiányában az előtörlesztés a mindenkor aktuális Kondíciós Listában megjelölt szerződésmódosítási díj megfizetése mellett lehetséges). A teljes kölcsön előtörlesztése esetében az előtörlesztés mértéke, a még nem esedékes tőkeösszeg és a még nem esedékes tőkeösszeg 10%-a és további forint. Részleges előtörlesztésnél a kölcsön futamideje rövidül meg (a törlesztőrészletek száma csökken, összegük azonban nem változik). Ebben az esetben az Ügyfél által fizetendő összeg a még nem esedékes, előtörleszteni kívánt tőkerész, és annak 10 %-a és további forint. A SZERZŐDÉS MEGKÖTÉSE, MÓDOSÍTÁSA, ENGEDMÉNYEZÉSE ÉS MEGSZŰNÉSE 23. A Szerződés megkötése A BP és Ügyfelei közötti Szerződés érvényességéhez a Szerződés írásba foglalása szükséges. Szerződést a BP meghatalmazottja útján is köthet. A Szerződés egy eredeti 4
5 példánya az Ügyfelet illeti. Az egyes Szerződésekre vonatkozó általános szerződési feltételeket a BP Üzletszabályzata tartalmazza. A BP-t tevékenységi körében terheli szerződéskötési kötelezettség. 24. Módosítás A Szerződés és annak mellékletei csak a Felek közös megegyezésével, írásban módosíthatók, kivéve az Üzletszabályzatot, valamint a Kondíciós Listát, amelyeket a BP egyoldalúan is jogosult módosítani a Hpt. és a fogyasztóval kötött szerződésben tisztességtelennek minősülő feltételekről szóló 18/1999. (II.5.) Korm. rendelet alapján. Bármely, a Szerződést, vagy annak mellékleteit érintő - az Ügyfél által kezdeményezett - módosítás esetén a BP az Ügyfél felé módosítási díjat számít fel, melynek mértékét a Kondíciós Lista tartalmazza, s amelyet az Ügyfél a módosítás hatálybalépését megelőzően köteles a BP részére megfizetni. 25. Engedményezés Az Ügyfél kijelenti, hogy a Hitelező jogosult a Kölcsönszerződésből vagy az erre tekintettel készített bármilyen okiratból eredő jogait részben vagy egészben bármelyik harmadik félre engedményezni az Ügyfél jóváhagyása nélkül. Az engedményezés megtörténtéről a Hitelező köteles az Ügyfelet írásban értesíteni. A Hitelező az engedményezés céljából folytatott tárgyalásai során átadhat bármilyen, a Kölcsönszerződésre vonatkozó információt, adatot és okiratot harmadik személyek részére. Az ilyen jellegű információ átadása nem tartozik a Hitelező titkos információk adatkezelésére vonatkozó jogszabályok hatálya alá. Az Ügyfél jelen szerződésből fakadó kötelezettségeinek harmadik személyek javára történő átruházásához a Hitelező előzetes írásbeli engedélyére van szükség. 26. Megszűnés A megszűnés esetei A Kölcsönszerződés a következő esetekben szűnik meg: - a Szerződő Felek ilyen értelmű közös írásbeli megegyezésével, vagy - ha a hatálybalépését követő 1 hónapon belül nem kerül sor a kölcsön folyósítására, vagy - amikor az Ügyfél a Szerződésben és annak mellékleteiben rögzített valamennyi kötelezettségének maradéktalanul eleget tett, vagy - a (természetes személy) Ügyfél halálával, vagy - a pontban felsorolt esetekben A felmondás Az Ügyfél jogosult a Szerződést a BP-hez intézett egyoldalú írásbeli nyilatkozattal, a következő részlet esedékességére felmondani. Ennek következtében a tőkeösszeg, a Kölcsönszerződésben, a Kondíciós Listában és Üzletszabályzatban meghatározott valamennyi költség és díj (így különösen, de nem kizárólagosan az előtörlesztési és szerződésmódosítási díj) azonnal esedékessé válik, és azokat az Ügyfél egy összegben köteles a BP részére megfizetni. A BP jogosult a Szerződést azonnali hatállyal, írásban felmondani a Polgári Törvénykönyv 525. szakaszában meghatározott esetekben, továbbá, ha az Ügyfél a Szerződésben és annak mellékleteiben foglalt valamely kötelezettségét a meghatározott határidőn belül részben, vagy egészben nem teljesíti, különösen, ha az Ügyfél - vagyoni helyzetének romlása veszélyezteti a törlesztés lehetőségét, vagy - az Ügyfél késedelembe esik, - a BP-t a kölcsön igénylésekor valótlan tények közlésével, adatok eltitkolásával, vagy más módon megtévesztette, vagy - a gépjármű biztosításával kapcsolatban nem a jelen Üzletszabályzatban foglaltak szerint jár el, vagy - üzemeltetői kötelezettségét nem teljesíti, vagy - a saját adataiban (név, cím, telefonszám, munkaviszony, adószám, stb.), a gépjármű adataiban (forgalmi rendszám, alvázszám, motorszám), vagy a gépjármű okmányainak (forgalmi engedély, törzskönyv, stb.) adataiban beállt változásról a BP-t nem értesíti haladéktalanul, vagy - a BP-vel kötött bármely szerződésből eredő kötelezettségét nem teljesíti - az Üzletszabályzat pontjában hivatkozott biztosítási fedezetlenség esetén, továbbá - ha Ügyféllel szemben végrehajtási, felszámolási, csőd-vagy törlési eljárás indult.. A BP jogosult azonnali hatállyal, írásban felmondani a Szerződést a gépjármű ellopása, önkényes elvétele, megsemmisülése, vagy olyan mértékű sérülése esetén, amely a gazdaságos javítást lehetetlenné teszi. Ha a BP gyakorolja a gépjárművekkel kapcsolatos vételi jogát, az Ügyfél tulajdonjoga megszűnik, és az Ügyfél köteles a gépjárművet, annak összes tartozékával és okmányával együtt a BP által meghatározott helyen és időben a BP-nek, vagy az általa megjelölt személynek átadni. A BP jogosult a gépjármű visszaszármaztatására harmadik személynek megbízást adni. Ezen harmadik személy igénybevételével kapcsolatos költségek az Ügyfelet terhelik. Amennyiben az Ügyfél a felmondásig esedékessé vált teljes tartozását a felmondás hatályosulásától számított 30 napon belül egy összegben kiegyenlíti, továbbá a Kondíciós Listában meghatározott ún. különleges szerződésmegszüntetési díjat fizet a BP részére, úgy a BP egyéni döntésétől függően, a vételi jog gyakorlása következtében létrejött adásvételi szerződést annak hatályba lépésének napjára visszaható hatállyal felbontja és a Kölcsönszerződés eredeti törlesztés szerinti állapotát visszaállíthatja. A Szerződés BP által történő felmondása esetén az Ügyfél teljes tartozása - mely magában foglalja az esetlegesen felmerült jogi és egyéb költségeket (úgymint: vagyonvédelmi szolgáltatás díját, eredetiség-vizsgálat, vizsgáztatás, átírás, gépjármű okmányok, újraértékesítés költségeit, a lejárt, de ki nem egyenlített tartozások helyszíni beszedésének költségeit, az Ügyfélnek a lejárt tartozásáról szóló információs levelek költségeit, a lejárt de meg nem fizetett tartozás beszedése vagy beszedési kísérlet költségeit), a már esedékessé vált hátralékos törlesztőrészleteket, a még el nem számolt kamat- és árfolyam-különbözetből, a még esedékessé nem vált törlesztőrészleteket, továbbá a Kondíciós Listában meghatározott ún. különleges szerződésmegszüntetési díjat azonnal esedékessé válik és azt az Ügyfél egy összegben köteles a BP részére megfizetni. A Szerződés felmondását követő 3 hónapon belül a BP jogosult a gépjárművel kapcsolatos vételi jogát gyakorolni Közös szabályok A Kölcsönszerződés megszűnése esetén, ha az Ügyfél a BP-vel szemben fennálló minden kötelezettségének eleget tett, a BP írásbeli nyilatkozatával hozzájárul ahhoz, hogy a BM gépjármű-nyilvántartásból a javára bejegyzett jogok törlésre kerüljenek, továbbá a gépjármű Törzskönyvét az Ügyfélnek kiszolgáltatja, illetve kiadatásáról rendelkezik A Szerződés megszűnése az Ügyfél halála következtében Az Ügyfél elhalálozása esetén az Ügyfél örökösei, az elhalálozás időpontjától számított 30 napon belül kezdeményezhetik a Szerződés hasonló feltételekkel történő folyatására irányuló szándékukat, mely alapján a BP megállapodást köthet az örökösökkel. Ellenkező esetben, az elhalálozás tényéről a BP által történt tudomásszerzést követően, de az elhalálozás időpontjára visszaható hatállyal megszűnik a Szerződés és az Ügyfél tartozása - a tőkeösszeg, a Kölcsönszerződésben, a Kondíciós Listában és Üzletszabályzatban meghatározott valamennyi költség és díj (így különösen, de nem kizárólagosan az előtörlesztési és szerződésmódosítási díj) - egy összegben, azonnal esedékessé válik. Amennyiben az Ügyfél elhalálozása miatt a Szerződés megszűnik, úgy a gépjármű birtokosa köteles gondoskodni a gépjárműnek a BP által megjelölt telephelyre történő szállításáról, ahol az a hagyatéki eljárás jogerős befejeződéséig elhelyezésre kerül. A hagyatéki eljárás jogerős befejeződését követően a BP az örökösökkel számol el. ADATSZOLGÁLTATÁS ÉS ADATKEZELÉS 27. Törvényen alapuló adatszolgáltatási kötelezettség Az adatszolgáltatási kötelezettség célja és tartama A Központi Hitelinformációs Rendszer (a továbbiakban: KHR ) egy zárt adatbázis, amelynek célja jobb és megbízhatóbb hitelinformáció nyújtása, és ezzel a hitelezés szélesebb körűvé tétele, valamint a referenciaadat-szolgáltatók biztonságos működése érdekében a hitelezési kockázatok csökkentése. A KHR-t kezelő pénzügyi vállalkozás a lejárt adósság rendezésétől számított 5 évig kezeli a referenciaadatokat. Az 5 év letelte után a KHR-t kezelő pénzügyi vállalkozás a referenciaadatokat visszavonhatatlanul törli a nyilvántartásából. A KHR-t kezelő pénzügyi vállalkozás visszavonhatatlanul és haladéktalanul törli azokat a referenciaadatokat is, amelyek jogellenesen jutottak a KHR birtokába A szolgáltatandó referenciaadatok A Kölcsönszerződés és a Hitelkérelem tartalmazzák a természetes személyek és a vállalkozások kezelhető adatait. Az ügyfél kijelenti, hogy a Kölcsönszerződés megkötésekor és a hitelkérelem kitöltésekor azokat elolvasta és aláírta, és a bennük foglalt feltételekkel egyetért Az Adatszolgáltatási Kötelezettség Esetei Természetes Személyek Esetén A BP mint referenciaadat-szolgáltató a KHR-t kezelő pénzügyi vállalkozás részére átadja annak a természetes személynek a Hpt-ben meghatározott adatait, aki a Kölcsönszerződésben vállalt fizetési kötelezettségének olyan módon nem tesz eleget, hogy a lejárt és meg nem fizetett tartozásának összege meghaladja a késedelembe esés időpontjában érvényes legkisebb összegű havi minimálbért, és ezen minimálbérösszeget meghaladó késedelem több mint kilencven napon keresztül fennállt; vagy aki hamis vagy hamisított okmányokat használ, ha ez okirattal bizonyítható. Ugyanazon személy ilyen szerződésszegését több jogviszony egyidejű fennállása esetén jogviszonyonként különkülön kell figyelembe venni. A BP, mint referenciadat-szolgáltató átadja továbbá annak a természetes személynek a referenciadatait (i) aki a készpénzhelyettesítő fizetési eszközre vonatkozó azon bejelentését követően, miszerint az elektronikus fizetési eszköz kikerült a birtokából, vagy az elektronikus fizetési eszköz használatához szükséges személyazonosító, illetve egyéb kódja vagy más hasonló azonosító adata jogosulatlan harmadik személy tudomására jutott, a bejelentett fizetési eszközzel tranzakciót hajt végre, (ii) aki a készpénz-helyettesítő fizetési eszköz használata során jogosulatlanul más személy személyazonosító vagy egyéb kódját, illetve más azonosító adatát használja fel, (iii) akivel szemben a készpénz-helyettesítő fizetési eszköz használata miatt a bíróság jogerős határozatában a Btk. 313/C. -ában meghatározott bűncselekmény elkövetését állapítja meg Nem természetes személyek esetén A BP, mint referenciaadat-szolgáltató a KHR-t kezelő pénzügyi vállalkozás részére átadja a jogi személyeknek, jogi személyiség nélküli gazdasági társaságnak vagy egyéb szervezetnek a Kölcsönszerződéssel kapcsolatos, a Hpt-ben meghatározott referenciaadatait. BP, mint referenciaadat-szolgáltató a KHR-t kezelő pénzügyi vállalkozás részére átadja annak a jogi személynek, jogi személyiség nélküli gazdasági társaságnak, vagy egyéb szervezetnek a további (a Hpt-ben meghatározott) referenciaadatait, amelynek bankszámlájával szemben fedezethiány miatt harminc napot meghaladó időszak alatt, egy millió forintnál nagyobb összegű sorba állított követelést tartanak nyilván továbbá azon jogi személynek, jogi személyiség nélküli gazdasági társaságnak, vagy egyéb szervezetnek a referenciadatait, amely készpénz-helyettesítő fizetési eszköz elfogadására irányuló szerződésben vállalt kötelezettségét megszegte, és emiatt a készpénz-helyettesítő fizetési eszköz elfogadására irányuló szerződést a referenciaadat-szolgáltató felmondta vagy felfüggesztette Adatátadás A BP, mint referenciaadat-szolgáltató írásban információt nyújt társaságoknak, megjelölve az adatátadás célját és az átadható adatok fajtáját, továbbá megjelölve, hogy a KHR-t kezelő pénzügyi vállalkozásnak jogában áll a KHR-nek történt adatszolgáltatást követően a referenciaadatokat más referenciaadat-szolgáltatóknak átadni Tájékoztatás a nyilvántartott referenciaadatokról Bármely referenciaadat-szolgáltatónál ideértve a BP-t is- bárki jogosult tájékoztatást kérni arról, hogy milyen adatai szerepelnek a KHR-ben, és ezen adatait mely referenciaadatszolgáltató adta át. A BP a tájékoztatás iránti kérelmet a KHR-t kezelő pénzügyi vállalkozásnak haladéktalanul, de legkésőbb két munkanapon belül továbbítja, amely öt napon belül a kért adatokat zárt módon megküldi a BP-nek, amely azt, a kézhezvételt követően ugyancsak zárt módon, kézbesítési bizonyítvánnyal feladott irat formájában haladéktalanul, de legkésőbb két munkanapon belül eljuttatja a kérelmezőnek. A tájékoztatás a kérelmező számára évente egy alkalommal díjtalan. További tájékoztatás kérése esetén a kérelmezőnek költségtérítést kell fizetnie, amely legfeljebb a kapcsolódó közvetlen költségek ellenértékét tartalmazhatja Jogorvoslat Az Ügyfél kifogást emelhet referenciaadatainak a KHR-t kezelő pénzügyi vállalkozás részére történt átadása, valamint azoknak a KHR-t kezelő pénzügyi vállalkozás által történő kezelése ellen, és kérheti a referenciaadat-helyesbítését, illetve törlését. Az Ügyfél a kifogást a BP-hez vagy a KHR-t kezelő pénzügyi vállalkozáshoz nyújthatja be. A BP a kifogást haladéktalanul, de legkésőbb 2 munkanapon belül megküldi annak a refrenciadatszolgáltatónak, amely a kifogásolt adatot a KHR-t kezelő pénzügyi vállalkozásnak átadta. A BP, illetőleg a KHR-t kezelő pénzügyi vállalkozás köteles a kifogást annak kézhezvételét követő tizenöt napon belül kivizsgálni, és a vizsgálat eredményéről az Ügyfelet írásban, kézbesítési bizonyítvánnyal feladott irat formájában haladéktalanul, de legkésőbb két munkanapon belül tájékoztatni. Ha a BP a kifogásnak helyt ad, haladéktalanul, de legkésőbb két munkanapon belül köteles a helyesbített vagy törlendő referenciaadatot az Ügyfél egyidejű értesítése mellett a KHR-t kezelő pénzügyi vállalkozás részére átadni, amely a változást haladéktalanul, de legkésőbb két munkanapon belül köteles átvezetni. AZ ÜGYFÉL JOGOSULT TOVÁBBÁ BP-VEL ÉS A KHR-T KEZELŐ PÉNZÜGYI VÁLLALKOZÁSSAL SZEMBEN A REFERENCIAADATAI ÁTADÁSÁVAL ÉS/VAGY KEZELÉSÉVEL, VAGY KIJAVÍTÁSÁVAL VAGY TÖRLÉSÉVEL KAPCSOLATOS KÖLTSÉGEIT ÉRVÉNYESÍTENI. 5
6 A KHR-t kezelő pénzügyi vállalkozásra vonatkozó részletes rendelkezéseket a Hpt. XX/A fejezete tartalmazza. 28. Adatvédelem A személyes adatok védelméről és a közérdekű adatok nyilvánosságáról szóló évi LXIII. törvény rendelkezései szerint a BP az Ügyfél kérésére a rá vonatkozó adatokról felvilágosítást ad, ideértve azokat az adatokat is, amelyeket az ő nevében adatkezelő kezel, továbbá megjelöli az adatkezelés célját, okát és idejét, az adatkezelő nevét és címét (székhelyét), az adatkezeléssel kapcsolatos tevékenységét; azokat, akik az adatokhoz hozzájutnak és az átadás célját. A felvilágosítás iránti kérésnek a BP haladéktalanul eleget tesz, és a kért felvilágosítást érthető formában, legkésőbb 30 napon belül írásban megadja. A tájékoztatás bármilyen típusú adattal kapcsolatban évente egy alkalommal díjtalan. További tájékoztatás ugyanilyen típusú adatról díjhoz köthető. A jogellenesen kezelt adatokhoz kapcsolódó bármilyen díjfizetést, vagy amennyiben a kérés az adat helyesbítését vonja maga után, az ehhez kapcsolódó díjfizetést vissza kell téríteni. Az Ügyfél haladéktalanul, de legkésőbb 5 munkanapon belül köteles a BP-t írásban értesíteni az azonosítás során megadott bármely adatában bekövetkezett változásról Biztonsági kamerák Az irodákban és ügyfélterekben elhelyezett biztonsági kamerák közvetlen megfigyelés nélkül rögzítik a történteket, melynek során felvételt készítenek a BP irodáiba látogató személyekről. A felvételek megtekintésére, felhasználására csak abban az esetben kerül sor, ha a megfigyelés célját érintő esemény (pl. bűncselekmény) történik. Ezen esemény hiányában a BP, a 30 napnál régebbi felvételeket automatikusan törli. A BP az irodák bejárataira kihelyezett figyelmezető matricák útján tájékoztatja az érintetteket a képfelvevő rendszer működéséről. Az érintettek a képfelvétel rögzítéséhez ráutaló magatartással, a kamerával megfigyelt területen való megjelenéssel járulnak hozzá. 29. Adatkezelés A BP jogosult az Ügyféltől a Kölcsönszerződésben foglalt szolgáltatások ellátása, az Ügyfél kötelezettségeinek ellenőrzése, a BP vállalásainak teljesítése céljából személyi, betét, hitel, és kockázati adataira vonatkozó tájékoztatást, és ilyen információkat tartalmazó dokumentumokat akár elektronikus úton, vagy telefonon - bekérni, ellenőrizni és tárolni. A BP az Ügyfél (beleértve az olyan Ügyfelet is, akinek kérelmét a BP bármely ok miatt elutasította, de akinek a kérelme benyújtása minden esetben egyben hozzájárulást is jelent ilyen jellegű adatkezeléshez) által részére átadott adatokat nyilvántartja, kezeli és feldolgozza, kockázatkezelési (elemzés, értékelés és mérséklés) piackutatási és marketing célokra, valamint elszámolás céljából, és a szerződéses kötelezettségek és jogosultságok igazolására, a jogok és kötelezettségek érvényesíthetőségének elévüléséig. Az Ügyfél írásbeli kérésére a BP minden, az Ügyfél személyére vonatkozóan nyilvántartott, kezelt és továbbított adatot írásban közöl az Ügyféllel. A Hpt 51. (1) bekezdés a) pontja és az évi LXIII törvény 3. (1) a) pontja alapján az Ügyfél a Kölcsönszerződés aláírásával kifejezetten kezdeményezi és hozzájárulását adja, hogy a megbízható ügyfelek védelme érdekében felállított központi hitelinformációs rendszer működése céljából a BP rögzítse, nyilvántartsa és továbbítsa az Ügyfélnek a BPval létrejött Kölcsön- és kölcsön-típusú szerződésekkel kapcsolatos, az Üzletszabályzatban meghatározott adatait, és azokat a BP-vel szerződéses viszonyban álló pénzügyi intézmények részére a Kölcsönszerződés aláírásának napjától a Kölcsönszerződés megszűnése utáni 5 éves időszakon belül átadja. Az Ügyfél ahhoz is hozzájárul, hogy a BP az Ügyfél által megadott adatokat, a benyújtott és átadott dokumentumokat, fényképeket és az Ügyfél aláírását a Közigazgatási és Elektronikus Közszolgáltatások Központi Hivatalánál (KEKKH) ellenőrizze és azokat tárolás céljából átadja, illetve továbbküldje a BP Portugáliában működő központjába, továbbá ahhoz is hozzájárul, hogy a BP jogosult a késedelmes követelései érvényesítése érdekében az Ügyfél adatait bármely követeléskezelő társaság részére adatfeldolgozás céljából átadni. 30. Direkt levelezés Az Ügyfél (beleértve az olyan Ügyfelet is, akinek kérelmét a BP bármely ok miatt elutasította, valamint az olyan Ügyfél is, akinek kapcsolata a BP-vel már megszűnt) hozzájárulását adja ahhoz, hogy a BP a jövőben hirdetési célokból közvetlen levélben, telefonon vagy egyéb, elektronikus és más formájú kommunikációs eszközökön keresztül értesítse a BP, illetve harmadik személy termékeiről. Az Ügyfél kizárhatja ilyen közvetlen értesítés küldését. Az erre vonatkozó nyilatkozat kézhezvétele után a BP az Ügyfelet hirdetési céllal többé nem keresi meg. 31. Adatszolgáltatás az Ügyfél részére A BP az Ügyféllel fennálló szerződéses viszonnyal kapcsolatos értesítéseket az Ügyfél által a Hitelkérelemben megjelölt levelezési címre postai úton küldi meg. A BP az Ügyfelet Egyéni Azonosítóval látja el. Az Ügyfél ehhez hozzájárul. Az Ügyfél az Egyéni Azonosító segítségével a Szerződésből származó kötelezettségeire vonatkozóan meghatározott telefonszámon vagy a honlapon felvilágosítást kérhet. A BP tájékoztatja az Ügyfelet, hogy az Egyéni Azonosító használata technológiai szempontból visszaélésekhez vezethet. Erre tekintettel a BP kizárja az Ügyfélnek az Egyéni Azonosító jogtalan használatából származó káráért való felelősséget. Az Ügyfél elfogadja, hogy a BP mindaddig jogosnak tekinti az Egyéni Azonosító használatát, amíg az Ügyfél annak használatát meg nem tiltja. Ilyen esetben az Ügyfél kizárólag postai úton, írásban vagy a BP fiókiroda személyes felkeresésével kaphat banktitoknak minősülő információkat a Kölcsönszerződésével kapcsolatban. JOGVITÁK 32. Jogviták rendezése A BP és Ügyfelei között létrejövő jogügyletekre, az Üzletszabályzatra, a Kölcsönszerződésre, és minden más, velük kapcsolatos dokumentumra a magyar jog az irányadó. Amennyiben a BP és Ügyfelei között létrejövő jogviták peren kívüli rendezésére nincs mód, úgy a Szerződő Felek alávetik magukat a pertárgy értékétől függően a hatáskörrel rendelkező Pesti Központi Kerületi Bíróság, illetve a Fővárosi Bíróság kizárólagos illetékességének Jelen Üzletszabályzat július 1-jétől hatályos. 6